Тым, хто пацярпеў ад выбуху ў Вiцебску 22 верасня, будзе аказана фiнансавая дапамога, i яны пройдуць рэабiлiтацыю за дзяржаўны кошт. Аб гэтым паведамiў намеснiк старшынi Вiцебскага аблвыканкама Пётр Южык. Паводле яго слоў, тыя, хто найбольш пацярпеў, атрымаюць 1 мiльён рублёў i пройдуць курс лячэння ў санаторыi. Тыя, хто атрымаў траўмы i раненнi сярэдняй цяжкасцi, атрымаюць па 300 тысяч рублёў i таксама будуць рэабiлiтаваны ў санаторыях. А тыя, хто лячыўся амбулаторна, атрымаюць па 200 тысяч рублёў. Усяго з абласнога бюджэту будзе аказана дапамога 36 вiцяблянам.